විනාඩි 20 - 30ක් වම් ඇලයට ද ස්ථානගතවීමෙන් මෙම අපහසුතාව අවම කරගත හැකියි.කෙසේ වෙතත් ගර්භණී කාන්තාවන් හා ස්ථුල පුද්ගලයින් විසින් මෙම ඉරියව් මඟ හැරිය යුතු බවත් ඔබ විශේෂයෙන් මතක තබා ගත යුතුයි.අවධාරණය කළ යුතු සහ වඩාත්ම වැදගත් කරුණවන්නේ හැකි ඉක්මනින් වෛද්‍ය උපදෙස් ලබාගනිමින් එම උපදෙස්වලට අනුකූලව රෝහල් ගතවීමට කටයුතු කිරීම යි.මේ අතර කොවිඩ් ආසාදිතයන් ප්‍රතිකාර මධ්‍යස්ථාන වෙත යොමු කිරීම සහ කළමනාකරණය සඳහා අද සිට නව ක්‍රමවේයක් හඳුන්වා දී තිබෙනවා.මෙම නව ක්‍රමය දුරකථන ඇමතුම් සහ කෙටි පණිවුඩ ඔස්සේ ක්‍රියාත්මකවන අතර 1904 දුරකතන අංකයට ආසාදිතයන්ගේ තොරතුරු යොමු කළ යුතුයි.ශ්වසන අපහසුතා සහිත රෝගියෙක් නම් - A (space)උණ තත්ත්වය ඇති රෝගියෙක් නම් - B (space)කිසිදු රෝග ලක්ෂණයක් නොමැති රෝගීන් - C (space)ලෙස සදහන් කර වයස (space) ජාතික හැඳුනුම්පත් අංකය (space) හා ලිපිනය සඳහන් කර 1904ට කෙටි පණිවුඩයක් යොමු කළ යුතුයි.ඒ අනුව එම තොරතුරු කොවිඩ් 19 රෝගය පැතිරීම වැළැක්වීමේ මධ්‍යස්ථානය විසින් ප්‍රතිකාර මධ්‍යස්ථානය වෙත යොමු කිරීම සඳහා වෛද්‍ය කණ්ඩායම් වෙත දැනුම් දෙනු ලබනවා.රෝගීන් සපයන තොරතුරු වර්ගීකරණයකින් පසු 247 කෙටි දුරකථන අංකය මගින් ඔවුන් සම්බන්ධ කර ගනිමින් අවශ්‍ය ගිලන් රථ හා සේවා පහසුකම් සැපයීම හෝ නිවෙස් නිරෝධායනයට යොමු කෙරෙන රෝගීන් සමඟ 1390 දුරකථන අංකය ඔස්සේ පහසුකම් සැලසීමටයි පියවර ගෙන ඇත්තේ.